Gerîlayê HPGyî Suleyman Çinaro ke pêkewtişê mabênê 7-8ê kanûne de herêma Şênê ya mabênê Amed, Çewlîg û Mûşî de şehîd kewt, cenazeya ci dimayê testê DNA ameye girewtene.
Merdimanê Çinarî cenazeya xo Meletî ra girewt û berde Amed. Ambulanso ke cenaze kiriştêne Meletî ra heta Amedî xeylêk nuqtayan de ame kontrolkerdene.Canezeya Çinarî ya ke binê ablûqaya polîsan de wecîbeyê ci yê dînî ameyî caardene bînşewe hetê merdimanê ci ra Goristanê Yenîkoyî yê Amedî de ameye definkerdene. Polîsan destûr nêda ke bê merdimanê Çinarî kesê bînî tewrê merasîmê cenaze bibê. Semedê Çinarî Şînxaneyê Hevedanî yê Baglarî de tezîye ameye ronayene.
